CELEX: 32012D1218(01)
Language: hu
Date: 2012-12-12 00:00:00
Title: Az Európai Parlament Elnökségének határozata ( 2012. december 12. ) az európai parlamenti képviselők statútumának alkalmazási szabályainak módosításáról

18.12.2012   
            
            
               HU
            
            
               Az Európai Unió Hivatalos Lapja
            
            
               C 390/4
            
         AZ EURÓPAI PARLAMENT ELNÖKSÉGÉNEK HATÁROZATA
   (2012. december 12.)
   az európai parlamenti képviselők statútumának alkalmazási szabályainak módosításáról
   2012/C 390/07
   AZ EURÓPAI PARLAMENT ELNÖKSÉGE,
   tekintettel az Európai Unió működéséről szóló szerződésre és különösen annak 223. cikke (2) bekezdésére,
   tekintettel az európai parlamenti képviselők statútumára (1),
   tekintettel az Európai Parlament eljárási szabályzatának 8. és 23. cikkére,
   mivel:
   
               (1)
            
            
               A Parlament az Európai Unió 2012-es pénzügyi évre vonatkozó, a Tanács által módosított általános költségvetésének tervezetéről – valamennyi szakasz – és az Európai Unió 2012. évi általános költségvetési tervezetéhez fűzött 1/2012. és 2/2012. számú módosító indítványokról szóló, 2011. október 26-i állásfoglalásában (2), valamint az Európai Parlament 2013-as pénzügyi évre tervezett bevételeiről és kiadásairól szóló, 2012. március 29-i állásfoglalásában (3) a lehető legnagyobb hatékonyság megvalósítására szólított fel a képviselők utazásai tekintetében, hogy az 2012-ben és az azt követő években a jelenlegi parlamenti ciklus végéig költségvetési megtakarításokat eredményezzen.
            
         
               (2)
            
            
               Az Európai Parlament Elnöksége 2012. szeptember 10-i ülésén úgy határozott, hogy a képviselők utazási költségeire fordított kiadásokat 5 %-kal csökkenti. E határozat végrehajtása érdekében szükséges egyes módosítások elfogadása az európai parlamenti képviselők statútumának alkalmazási szabályaihoz (4) (alkalmazási szabályok).
            
         
               (3)
            
            
               A személygépkocsival történő utazás esetén az útiköltség-térítés felső határának rögzítése érdekében az oda-, illetve visszautakra vonatkozóan 1 000 km-es felső határt kell bevezetni.
            
         
               (4)
            
            
               Az alkalmazási szabályok alkalmazása tekintetében megállapított díjszabás naprakésszé tételéhez biztosítani kell a legmagasabb fokú rugalmasságot.
            
         
               (5)
            
            
               Az utazásokhoz kapcsolódó költségek korlátozása érdekében a parlamenti munkahét során kizárólag a munkahely vagy az üléshelyszín és a lakóhely vagy a megválasztás szerinti tagállam valamely más helyszíne között tett egy menettérti út költségeinek megtérítése lehetséges. Továbbá ezen költségek megtérítése sem lehetséges, amennyiben a szóban forgó utazásra olyan heteken kerül sor, amelyek a Parlament munkarendjében a Parlament munkahelyein kívüli tevékenységekre vannak fenntartva,
            
         ELFOGADTA EZT A HATÁROZATOT:
   1. cikk
   Az alkalmazási szabályok a következőképpen módosulnak:
   
               (1)
            
            
               A 15. cikk c) pontja helyébe a következő szöveg lép:
               
                           „c)
                        
                        
                           személygépkocsival történő utazás esetén 0,50 EUR/km, a költségtérítés felső határa az oda-, illetve visszaút esetében 1 000 km-es távolság, valamint adott esetben a kompátkelés vagy hasonló szállítás költségei.”;
                        
                     
         
               (2)
            
            
               A 17. cikk (9) bekezdésének helyébe a következő szöveg lép:
               „(9)   Az ezen alkalmazási szabályok alkalmazásában megállapított díjszabást rendszeresen, évente legalább kétszer frissíteni kell.”;
            
         
               (3)
            
            
               A 18. cikk (2) bekezdésének helyébe a következő szöveg lép:
               „(2)   A Parlament munkarendjében a Parlament munkahelyein kívüli tevékenységekre fenntartott heteken kívül a képviselők jogosultak a parlamenti munkahét során a munkahely vagy az üléshelyszín és a lakóhelyük vagy a megválasztásuk szerinti tagállam valamely más helyszíne között tett legfeljebb egy menettérti út költségeinek megtérítésére (a továbbiakban »köztes utazás«).”.
            
         2. cikk
   (1)   Ez a határozat az Európai Unió Hivatalos Lapjában történő kihirdetését követő napon lép hatályba.
   (2)   Ezt a határozatot 2013. január 1-jétől kell alkalmazni.
   
      (1)  Az Európai Parlament 2005. szeptember 28-i, 2005/684/EK, Euratom határozata az európai parlamenti képviselők statútumának elfogadásáról (HL L 262., 2005.10.7. 1. o.).
   
      (2)  Elfogadott szövegek, P7_TA(2011)0461.
   
      (3)  Elfogadott szövegek, P7_TA(2012)0109.
   
      (4)  Az Európai Parlament Elnökségének 2008. május 19-i és július 9-i határozata az európai parlamenti képviselők statútumának alkalmazási szabályairól (HL C 159., 2009.7.13., 1. o.).